钦定古今图书集成/明伦汇编/官常典/第490卷 > 钱九陇
## 钦定古今图书集成/明伦汇编/官常典/第490卷 > 钱九陇

按《唐书》本传，“九陇，字永业，湖州长城人。父文彊，为吴
明彻裨将，与明彻俱败彭城，入隋，以罪没为奴。故九
陇事唐公，善骑射，常备左右。兵起，以功授金紫光禄
大夫。从战薛仁杲、刘武周，擢累为右武卫将军，从平
洛阳，佐皇太子建成讨刘黑闼魏州，力战破贼，以功
最，封郇国公，以本官为苑游将军。贞观初，为眉州刺”
史，改巢国。卒，赠左武卫大将军、潭州都督，谥曰勇，陪
葬献陵。